Námestovský jarný jarmok 2016.

Dátum konania: Námestovský jarný jarmok sa bude konať dňa 22.04.2016 v čase 08-18 hod. Stavať predajné stánky je možné od 06.00 hodiny.

**Informácie pre záujemcov o predaj na jarmokoch v Námestove.**

1. Od 15.februára 2016 do 31.3.2016 môžete počas pracovných dní ,v čase od 10.00 do 12.00 Hod. telefonicky na čísle **0911 791 701** kontaktovať organizátorov jarmoku so žiadosťou o  informácie či sú trhové miesta o ktoré máte záujem ešte voľné a nezadané.
2. Povolenie na predaj výrobkov a poskytovanie služieb na pred mieste bude vydané až po predložení potrebných dokladov a zaplatení poplatku za predajné miesto. Ak predávajúci  požadované dokumenty nepredloží, povolenie na predaj nebude vydané. (vyplnená prihláška na jarmok s prílohami)
3. V prípade, že predajca má záujem zúčastniť sa uvedenej akcie je potrebné platbu vyrúbenú za rezerváciu predajného miesta uhradiť **do 7 dní**!
4. O vydaní povolenia na predaj bude Mesto Námestovo bezodkladne informovať Finančné riaditeľstvo SR.
5. Mesto Námestovo nezabezpečuje el. energiu pre predajné miesta.

 **U P O Z O R N E N I E**

     Od 1.1.2014 nadobudla účinnosť novela zákona č. 178/1998 Z. z. o podmienkach predaja výrobkov a poskytovania služieb na trhových miestach a o zmene a doplnení zákona č. 455/1991 Zb. o živnostenskom podnikaní (živnostenský zákon) v znení neskorších predpisov, podľa ktorej je predávajúci povinný k žiadosti doložiť nasledovné doklady:

**1.** živnostenský list alebo výpis z obchodného registra alebo Osvedčenie o zápise do evidencie SHR podľa        formy podnikania,
**2.** doklad potvrdzujúci vlastníctvo alebo prenájom pôdy – pri predaji  poľnohospodárskych prebytkov,
**3.** Čestné vyhlásenie, že všetky predávané výrobky pochádzajú z vlastnej pestovateľskej alebo chovateľskej činnosti alebo ide o lesné plodiny - pri predaji  poľnohospodárskych prebytkov,
**4.** fotokópiu strany ZÁZNAMY DAŇOVÉHO ÚRADU z knihy elektronickej registračnej pokladnice o pridelení jej daňového kódu, alebo Čestné vyhlásenie, že predajca nie je povinný používať ERP (zákon č. 289/2008 Z. z. o používaní ERP),

**5.** rozhodnutie RÚVZ pri predaji potravinárskych výrobkov,

 V prípade, že predávajúci bude počas predaja používať viac elektronických pokladníc, je potrebné doložiť fotokópiu každej knihy elektronickej registra pokladnice

        Predávajúci je povinný mať so sebou doklad oprávňujúci k podnikaniu, preukaz totožnosti a ak to vyžaduje charakter predávaného sortimentu (potravinársky sortiment), predávajúci musí mať posudok príslušného orgánu na ochranu zdravia z miesta bydliska, zdravotný preukaz a doklad o odbornej spôsobilosti pracovníkov.

**Adresa na zasielanie prihlášok**: MsÚ Námestovo, jarmok 2016, Ul. Cyrila a Metóda 329/6,029 01 Námestovo

Tel:0911 791 701 e-mail:sekretariat@namestovo.sk

**Organizátori Námestovských jarmokov sa tešia na Vašu účasť a pravú jarmočnú atmosféru !**